Islandman loob unikaalset segu pehmetest elektroonilistest mustritest ja tantsubiitidest, mida täiendavad ebamaised kitarrihelid ning löökpillidel kõlavad šamaanirütmid. Lavale astuvad nad elektroakustilise triona.
#000002
Islandman kasvas välja Istanbuli muusiku ja produtsendi Tolga Boyuki muusikalistest unistustest. Islandman tähistab fiktsionaalset tegelaskuju – muusikalist unistajat, kes jutustab lugusid olematutest kohtadest.
#000003
Ansambli stuudiolindistuste ja kontsertetteastete kandvaks ideeks on Türgi psühhedeelia ja traditsioonilise Aafrika muusika sulandamine elektrooniliste helide universumisse. Islandman’i muusika vägi tugineb elektrooniliste struktuuride ja akustiliste harmooniate täiuslikule tasakaalule.
#000004
Ansambli esimene singel ‘Agit’ (‘Reekviem’) viis nad kokku Taani plaadifirmaga Music for Dreams, mis andis 2017. aastal välja nende debüütplaadi ‘Rest in Space’. Ilmumisele järgnenud nädalatel sai see enim allalaetud albumiks oma žanris.
#000005
2018. aastal keskendus Islandman peamiselt tuuritamisele, astudes üles festivalidel nagu Cappadox, Sunbeat Festival, Apple Flower Festival, Istanbuli jazzifestival, Montreux’ jazzifestival ja Boom Festival. Asjalolu, et Islandman muusikaliselt niivõrd mitmekesiste festivalide programmidesse lülitati, annab veelkord tunnistust, et vastavalt oma unistustele on Tolga Boyukil õnnestunud luua tõeliselt universaalseid helimaastikke.
#000006
Tuuritamise järel naases bänd oma Istanbuli stuudiosse ning töötab hetkel järgmise albumi kallal, mis on ilmumas käesoleva aasta lõpuks.
#000007